
Sa panahon sang Covid-19: 
Alagaran ang pumuluyo! 
Isulong ang gyera sang katawhan! 


SA PANAHON SANG COVID-19 KAG 
sa tunga sang grabi nga pag-igting sa 
sadto nga malubha nga permamente 
nga krisis sa pungsod, katungdanan 
subong sang tanan nga pwersa sang 
demokratikong rebolusyon sang 
banwa ang hugot nga pagpakig-isa 
sa malapad nga pumuluyo para pan- 
gapinan ang ika-ayong lawas, pang- 
abuhian kag kinamatarung. 

Sa sulod lamang sang isa ka bu- 
lan, madasig nga naporma ang sit- 
wasyon sang Covid sa Pilipinas halin 
sa is aka hinanali nga hambalanon 
pang-ikaayong lawas pakadto sa isa ka 
sigurado nga krisis sa 
ekonomiya 


kag politika. Ang ginhalinan sang 
epekto sang pandemya sa pumu- 
luyong Pilipino ang tuga, sa dako 
nga bahin, sang kriminal nga pagpa- 
baya kag sang kapaslawan kag map- 
intas nga mga sabat ni Duterte. 
Matingkad nga ginabuyagyag sang 
subong nga panahon ang pundamen- 
tal nga mga kontradiksyon sang mal- 
akolonyal kag malapyudal nga naga- 
hari nga sistema sa sosyedad. Tuman 
nga mabatyagan sang pumuluyo ang 
kawad-on sang ikasarang sang esta- 
do sang komprador burgesya, aga- 
lon mayduta kag burukrata kapita- 
lista nga ipabilin ang 
ila ikasarang. 


Kada adlaw, nagadamo nga 
nagadamo ang nagapanawagan nga 
ibasura na ni Duterte ang iya burukra- 
tiko kag militarista nga pamaagi sa 
pag-atubang sa krisis sang Covid. 
Indi lang ini napaslaw ang estratehi- 
ya ni Duterte sa pagtapna sang virus 
kundi nagdala man ini sang wala tu- 
pong nga pag-antus sa pangabuhi-an 
sa milyon-milyon nga mga Pilipino, 
butang nga nagapatimaan nga mag- 
padulong sa isa ka gyera pangsosye- 
dad nga wala man sang katulad. 

Apang bungol si Duterte sa tingog 
sang pumuluyo. Adlaw-adlaw gina- 

pakita niya sa iya mga tinaga kag 
buhat ang padayon niya nga kawad- 
on sang pag-ulikid sa pumuluyo kag 
ang mas pagduso pa gid sang mak- 
ina-ugalingon kag maiton nga mga 
tuyo. 

Padayon ang iya nga pagpamal- 
ibad nga makigbinuligay sa mga 
eksperto nga may kredibilidad kag 
maypagpamatyag nga makapaayo 
sa kadam-an kag sa hanay sang or- 
ganisado nga mga sektor kag grupo 
sibiko. Mas ginapili niya nga mag- 
salig sa iya sirkulo nga pareho ka 
dunot kag arogante sa iya kag dalok 
sa gahum nga mga burukrata nga 
militar. 

Tubtob subong wala sang klaro nga 
sabat ang iya nga gobyerno sa ma- 
baskog nga demanda sang publiko 
para sa mass testing, nagaka-igo nga 
panahon nga pagplastar sa sistema 
sang pampubliko nga ikaayong lawas 
upod na ang husto nga budget para sa 
mga naga-obra sa sektor pang-ikaay- 
ong lawas kag sa pagpatindog sang 
mga nagakadapat nga mga pasilidad. 

Isa ka bangungot ang pagpanagtag 
sang pang-ekonomiya nga mga re- 
lief goods para sa milyon-milyon nga 
mga pumuluyo nga nawad-an sang 
pangabuhi-an bangod sang palpak 
nga disenyo kag kontra-pumuluyo 
nga oryentasyon sang nagaluntad nga 
malapnagon nga kwarantina. Gamay 
ang budget para diri bangod tig-a ang 
gobyerno nga indi paggamiton para 
sa ayuda ang pinakadako nga pondo 
nga ginatigana para sa utang sa guwa 
kag galastuhan pangmilitar. 

Ang kabangdanan sang kakulan- 
gan sang pondo para sa pinansyal 
nga ayuda subongman ang mabask- 
og nga red tape sa pagpanagtag sini 
ang ginahinabunan paagi sa sari-sari 
nga mga sala nga impormasyon kag 
kabutigan. Ginapagwa nga ang kora- 
psyon ang makit-an sa lebel lamang 
sang mga opisyal sang barangay kag 
indi sa paksyon mismo sang mga oli- 
garko ni Duterte. Ginalaragway nga 
ang pigado nga mga benepisyaryo 
ang magamo, sakon, tamad, tahor, 
tuso ukon wala sang utang nga kaba- 
laslan. 


Wala sang bisan gamay man lang 
nga gin-ako ukon ginasabat si Duter- 
te halin sa nagalanog nga kahinay kag 
ka-inutil sang iya burukrasya. Wala 
siya sang may nabatyagan nga pa- 
ghinulsol sa sobra nga pagpa-antus 
sa pumuluyo sang pasista kag kon- 
tra-produktibo niya nga mga iskema. 

Ang masami kag madasig niya 
nga ginahimo amu nga ibasul sa mga 
kritiko ang kaugalingon niya nga ka- 
kulangan kag kriminal nga salabton. 
Kabahin sa padayon nga nagadamo 
nga kritiko ni Duterte ang libu-lubo 
nga mga pamilya nga naga-antus na 
kag mas pa nga nalubong sa kagu- 
tom bangod sang lockdown. 

Nagaka-ugot si Duterte sa ila. Sila 
kuno kag ang ila pagkasalawayon 
ang kabangdanan kung ngaa indi pa 
matapna ang paglapta sang virus. 
Sila kuno ang dapat basulon kung 
ngaa nagalawig ang lockdown kag 
iban pa nga mga mala-laye militar 
nga mga imposasyon sa diin man 
nga bahin sang pungsod. Sila kuno 
ang nagakadapat lang nga pang- 
tiruhon. 

Nahadlok si Duterte sa ila. Lak- 
sa-laksa sila nga ginatulod sang 
nagasingki nga pagpang-ipit nga 
mag-alsa para iduso ang ila nga 
kinamatarung nga magpangita sang 
pangabuhi-an kag makaon. Ang or- 
ganisado nila nga hanay ang paday- 
on nga nagalapad kag nagapakig-isa 
sa iban pa nga mga demokratiko nga 
pwersa, mga grupo nga sibiko, tradi- 
syunal nga mga institusyon kag poli- 
tikal nga oposisyon nga madugay 
na nga ginakondena ang kagarukan 
kag tiraniya ni Duterte ukon nagap- 
anawagan mismo sa pagpalayas sa 
iya sa pwesto. 

Para mapangibabawan ang ini 
nga kahadlok, ginahanda ni Duterte 
kada-adlaw ang lubos nga mapintas 
nga mga aparatu sang estado kapin 
pa ang burukrasya militar para sa 
nagapadulong nga deklarasyon sang 
laye militar sa bilog pungsod ukon 
magpatuman sang isa ka military 
junta. Agresibo niya nga ginakondi- 
syon ang publiko sa indi-malikawan 
nga magpadulong sang sitwasyon 
pakadto martial law sa pamaagi 
sang aktwal kag overkill nga pagpa- 

hamtang sang dalagko nga isip sang 
mga soldado kag pulis sa mga ko- 
munidad kag sa padayon nga fake 
news, psywar kag sa hayagan nga 
pagpamahug sa pagpatuman sang 
diktadura nga paghari. 

Pasulit-dulit man si Duterte kag 
sang iya tigpamaba sapagpahangop 
nga indi na mabalik ang kahimtan- 
gan nga nagaluntad bag-o pa ma- 
glupok ang pandemyang Covid. Sa 
baylo kinahanglan kunopagahan- 
daan ang isa ka “new normal" sa pa- 
laabuton nga wala sang iban kundi 
ang lubos nga pag-institusyunalisa 
sang subong na nga nagaluntad nga 
mga elemento sang martial law. 

Kunsabagay, madugay na nga 
nagapakana si Duterte nga ibutang 
ang iya nga kaugalingon bilang isa 
ka pasista nga diktador para lubos 
kag padayon matipon ang iya naga- 
hari nga paksyon sang mga oligarko 
kag militarista kag ang iya mismo 
nga pamilya ang burukratiko nga 
kurakot. 

Madugay na niya nga ginpundar 
ang iya nga tipo sang pasista nga 

pagpamahug sa pumuluyo humalin 
pa lang sa maitom niya nga “gyera 
kontra droga” kag sa todo larga nga 
kontrarebolusyonaryo nga gyera 
batok sa mga rebolusyonaryo nga 
armado nga kahublagan kag pu- 
muluyo sa kaumhan kag sa legal 
demokratiko nga organisasyon. 

Sa pagkamatuod, antes pa man 
ang krisis Covid halos tatlo ka tuig 
na nga nagaluntad sa Mindanao 
ang martial law samtang masobra 
isa ka tuig na nga ginapatuman 
ang mala-laye militar nga Memo- 
randum Order 32 sa Bicol, Eastern 
Visayas kag sa Isla sang Negros. 
Halin Nobyembre 2018, markado 
nga ginpalapad kag ginpabaskog 
sang MO 32 ang paglapas sa kina- 
matarung sang pumuluyo sa Isla 
kapin pa sa masang anakbalhas sa 
pamaagi sang makasilidni nga mga 
atake pareho sang operasyon “Sau- 
ron” sang AFP kag pulis sadtong Di- 
syembre 2018 kag Marso 2019 kag 
ang crackdown sa mga aktibista 
sang Bacolod City sadtong Oktubre 
2019. 

Sa panahon ng pandemya, gin- 
pamatud-an ni Duterte indi lang 
ang iya pagka-inutil kag kapalpa- 
kan sa pagsabat sa panginahangla- 
non sang pumuluyo kundi ang wala 
tupong nga kagarukan kag kadalok 
sa gahum. Ang emerhinsya nga 
Covid mismo ang ginagamit niya 
subong nga gulpi nga pangtabon 
agud mabwelo sang lubos niya nga 
matuman ang madugay na niya nga 
handum nga pasista nga diktadura 
kag ang buwelado man nga pagpa- 
tuman sang kontra-pumuluyo kag 
antinasyunal nga neoliberal nga 
pang-ekonomiya nga mga nga pag- 
sulundan nga ang mga monopolyo 
kapitalista kag ang pinakamalapit 
kay Duterte nga mga kroni kag bu- 
rukrata kapitalista amo lang ang 
makabenipisyo. 

Samtang, ang gindeklara nga uni- 
lateral ceasefire sang AFP halin Mar- 
so 16 tubtob Abril 16 ang layu-layo 
gid nga gintuman. Ginhingalitan 
sang mga pasista nga militar ang 
panahon sang lockdown, kag sa da- 

layon ang kaugalingon nga ceasefire 
nga gindeklara sang CPP sadtong 
Marso 26 tubtob Abril 30, agud pa- 
baskugon ang ila mga operasyon 
kombat sa kaumahan kabahin na 
ang padayon nga pagbomba sa ko- 
munidad sang mangunguma sa iban 
nga bahin sang Mindanao. 

Sadtong katapusan nga semana 
sang Abril, liwat naman nga nag- 
pamahug si Duterte nga magdeklara 
sang martila law sa kabangdanan nga 
ginasalakay kuno sang New People’s 
Army ang mga soldado sang AFP nga 
nagadul-ong sang ayuda sa kaumhan 
pareho sang natabo sa Samar, Mind- 
anao kag Negros. Klaro nga wala ini 
sang kamatuoran. 

Ginahingalitan lamang ni Duterte 
kag sang iya mga ido-ido nga militar 
ang sitwasyon sang Covid agud iba- 
sul naman liwat sa iban ang kapasl- 
awan sang gobyerno sa pagresolba 
sang krisis, wasakon kag dugangan 
pa ang pagpang-atake sa armado 
nga kahublagan nga amu ang pinaka 
ubos-kusog nga nagapakigsumpong 
sa tiraniko nga rehimen, kag hata- 
gan-rason ang padayon nga ginalu- 
to nga pormal nga pagdeklara sang 
martial law sa bilog pungsod. 

Ang isa sa ginatumod sang AFP 
ang insedinte kuno sang pag-ambus 
sang NPA sa nagpanagtag sang pon- 
do sang Social Amelioration Program 
amu ang natabo sa Himamaylan City, 
Negros Occidental sadtong Abril 
2019. 

Baliskad sa mga pahayag sang 
303rd Infantry Brigade, ang mga 
katapo sang 94th Infantry Battalion 
nga naka-enkwentro sang isa ka 
platun sang Mt. Cansermon Com- 
mand sang NPA-Negros ang im- 
posibli nga nahamtang bilang mga 
eskort sang Department of Social 
Welfare and Development sa pag- 
panagtag sang SAP sa sentro sang 
Brgy. Carabalan. 

Kaladlawan man ang pasibangod 
nga pilit nga ginakuha sang NPA ang 
mga ayuda nga para sa pumuluyo. 
Nahibalu-an mismo sang pumuluyo, 
kapin pa sang imol nga mangungu- 
ma kag mamumugon sa kabukiran, 
nga isa ini ka pinakadako nga kabuti- 
gan. 


Nahibalu-an sang madamo nga 
pumuluyo ang “Tres-Otso” (tatlo ka 
disiplina kag walo ka punto), ang 
balayon sang mga pagsulondan nga 
nagagiya sa hulag sang NPA. Isa, 
halimbawa, sa kaundan sini ang pag- 
dumili sa mga Pulang hangaway ang 
pagkuha sang bisan sa pinakagamay 
nga butang nga ginapanag-iyahan 
sang masa. 

Nahibalu-an nila nga isa sa mga 
katuyuan sang NPA upod sang 
nagahimakas nga pumuluyo ka- 
pin pa sang masang mangunguma, 
bilang nagapanguna nga kaundan 
sang demokratiko nga rebolusyon 
sang banwa, amu ang libre nga pag- 
panagtag sang duta para sa mga 
nagabungkal nga wala ukon kulang 
sang duta. 

Nahibalu-an nila nga samtang 
ginatungdan sang NPA ang naga- 
panguna nga papel sa pagdugmok 
sang armado nga pwersa sang 
reaksyunaryo nga estado, nagapa- 
tuman manini sang mga katungdan- 
an sa patag sang produksyon, edu- 
kasyon masa, kultura kag ikaayong 
lawas, nga sa diin dugang pa gid 
nga ginasuportahan sang masa nga 
ginapigos kag ginahimuslan. 

Sa panahon sang Covid, nahiba- 
lu-an nila ang subong nga pagtinguha 
sang NPA nga magbulig sa mga orga- 
no sang Pula nga gahum pampuliti- 
ka, rebolusyonaryo nga organisasyon 
masa, tradisyunal nga institusyon kag 
grupo, kag, sa isa ka lebel, mangin 
sa pipila ka alyado sa mga lokal nga 
gobyerno kag pungsodnon nga 
ahensya, para sa isa ka komprehen- 
sibo kag malapad nga kampanyang 
masa sa pag-atubang sa katalagman 
sang makamamatay nga virus. 

Nahibalu-an nila ang mga 
klinikang bayan nga nagalibot sa 
mga sonang gerilya sa pagpangu- 
na sang mga istap kag opisyal sang 
NPA kag sang mga komite sa ikaay- 
ong lawas sang mga organisasyon 
masa. Ang isa sa pinakadako nga ba- 
hin diri ang ginlunsar sa Central Ne- 
gros sadtong Marso 29 (kadungan sa 
ika-51 nga anibersaryo sang NPA) sa 
diin masobra duha ka libo nga mga 

Madinalag-on nga aktibo nga 
depensa sang BHB sa Himamaylan 


ANG APOLINARIO GATMAITAN COMMAND SANG NEW PEOPLE'S ARMY 
sa Negros naghambal nga ang Armed Forces of the Philippines ang naga- 
palapnag lamang sang kabutigan angot sa natabo nga inaway sa tunga sang 
mga elemento sang 94th Infantry Battalion sang Philippine Army kag sang 
isa ka platun gerilya nga sakop sang Mt. Cansermon Command (MCC-South 
Central Negros) sa nabukid nga bahin sang Himamaylan City, Negros Occi- 
dental sa diin, suno sa mga report, tatlo ka mga soldado sang gobyerno ang 


napatay kag apat ang napilasan. 


Suno sa AGC nga ang AFP ang 
nagapamintaha sa krisis sang Covid 
agud wasakon kag pabaskugon ang 
mga atake militar sa rebolusyonaryo 
nga armado nga kahublagan nga 
sang amu to nga panahon yara sa 
untat-lupok nga status sa diin naga- 
hatag sang bug-os nga pagtamod sa 
ikaayong lawas kag sosyo-ekonomiko 
nga kampanya upod sa mga organi- 
sasyon masa sang mangunguma sa 
kabukiran. 


Kombat nga opersayon 
indi humanitarian nga misyon 


Suno sa tigpamaba sang AGC 
nga si Ka Juanito Magbanua, bal- 
iskad sa opisyal nga pahayag sang 
303rd Infantry Brigade, ang yunit 
sang army nga naka-away sang 
NPA sa Brgy. Carabalan sadtong 
Abril 19, ang wala gid gintungdan 
nga maghatag sang seguridad para 
sa Department of Social Welfare 
and Development personnel nga 
magpanagtag sang social amelio- 
ration nga ayuda sa erya sa pareho 
nga adlaw. 

“Paano nga ang ini nga mga 
soldado posibli nga mangin yara sa 


ginatawag nga humanitaryan nga 
misyon para ipaseguro ang kondukta 
sang aktibidad ka DSWD sa baryo 
nga kung sa pagkamatuod wala sila 
sa ginhambal nga benyu pero imbes, 
naga martsa sa kombat nga moda 
didto sa malayo nga erya sa Sityo 
Kamuag, sa diin indi magnubo sa 10 
ka kilometro ang kalayuon?” suno 
kay Magbanua. 

Suno kay Ka Dionesio Magbuelas, 
tigpamaba sang MCC nga ang mga 
soldado sang AFP nga nakaporma 
sa indi magnubo sa duha ka kulom 
ang yara sa lubos kag sustinado 
nga patag sang opersayon militar 
sa interyor nga mga barangay sang 
Himamaylan City sa masobra na 
semana antis pa sang Abril 19, sa diin 
epektibo nga napasulod man sa nabi- 
lin pa nga mga inadlaw sa natapos 
lang nga untat-lupok nga gindeklara 
sang gobyerno. 


Wala sang ambus, wala sang pag- 
bayolar sa untat-lupok ang CPP- 
NPA 


Ginklaro man ni Magbuelas nga 
ang insidente sang engkwentro sa Hi- 
mamaylan City indi isa ka NPA ambus 

ukon ginhandaan nga taktikal nga 
opensiba batok sa tropa sang AFP. 

“Ang hayag nga natabo sa pagka- 
matuod, amu ang paslaw nga reyd 
sang 94th IB sa gerilya nga pwersa 
sang NPA sa ila temporaryo nga pisi- 
kal nga base” suno kay Magbuelas. “ 
Ang atake sang AFP ang indi nangin 
madinalag-on bangod ang mga 
Pulang hangaway kag kumander 
sang NPA ang gilayon nga nakahimo 
sang ila nga aktibo nga depensa.” 

Dugang pa ni Magbuelas nga ang 
natuhoy nga platun sang NPA ang 
mas yara sa nanubu-an nga bahin 
kompara sa naga-atake nga kaaway 
kag tungod dira, ang ambus nga 
operasyon ang imposibli gid nga 
mahimo. 

Suno sa MCC, nagasumeti na ini 
sang inisyal nga report sa mataas nga 
operasyunal nga kumand sang NPA 
natuhoy nga wala man sang pag- 
bayolar sa probisyon sa gindeklara 
lang nga unilateral nga untat-lupok 
sang CPP-NPA sa Abril 19 nga aksyon 
sang aktibo nga depensa. 


Kahalitan sa komunidad 


Matapos sang natabo nga inaway 
nagtuga ini sang kahalitan sa mga 
komunidad sang pumuluyo malapit 
sa natabu-an sang inaway. 

Sa nabaton nga report halin sa 
Sitio Pulais, Brgy. Carabalan, duha 
ka sibilyan ang ginpahubo sang mga 
militar kag gintabunan ang mata at 
pagkatapos ay gintusok-tusok sang 
kahoy. 

Samtang sa Sitio Kamuag indi 
magnubo sa tatlo ka panimalay ang 
ginpangguba sang mga tropa sa 94th 
IB. Gin-ihaw man nila ang mga ma- 
nok kag ginpangguba ang iban nga 
mga kagamitan sang masa. 


AFP ang imbestigahan, 
magkooperar sa pumuluyo 


Samtang ginkabahala naman 
sang National Democratic Front- 
Negros Island ang House Resolution 
nga nagakondenar sa Abril 19 nga 
gina-alegar nga ambus sang NPA, 


“Madinalag-on...,” sundan sa pahina 5 


MAYO: 2020 sasdiaapa aa NG NGA Was anda 


“Madinalag-on...,” mula sa pahina 5 


nga ginpirmahan sang tanan nga 
representanti sa duha ka probinsya 
sang Negros. 

Suno kay Ka Bayani Obrero, tig- 
pamaba sang NDF-Negros nga ang 
mga kongresista sa Negros indi ma 
id-id danay nga nag-imbestiga antes 
naghimo sang resolusyon. 

“Sobra nga nagasalig ang mga 
kongresista sa Negros sa mga re- 
port nga ginasuplay sang mga AFP 
publicist sa diin indi lang maki-isa ka 
bahin apang tuman ka butigon kag 
ang tuyo lamang amu ang magpa- 
niplang.” suno kay Obrero. 

Suno kay Obrero, imbes, iduso 
sang mga kongresista ang resolusy- 
on nga imbestigahan ang mga pag- 
pang-abuso sang militar, peke nga 
mga surrender ukon iban pa nga mga 
makasilidni nga manipestasyon sa ila 
mga distrito dala sang mga pasista 
nga presensya kag pagpatarasak sa 
sibilyan nga awtoridad gamit ang 
Covid-19 bilang mahapos nga pang- 
hinabon. 

Hambal ni Obrero nga na santo sa 
panahon nga magdihon sang inquiry 
subongman ang tuman ka irregular 
nga sirkumstansya sang mga militar 
nga may dako nga diskresyon sa 
bilyon ka pampubliko nga pondo. 

Gina-ingganyo man sang 
NDF-Negros ang mga kongresista 
sang Negros kag ang ila mga istap 
nga magtrabaho upod sa mga ek- 
sperto sa siyensya nga may social 
conscience, mga lokal nga opisyal 
ang gobyerno nga may maayo 
sang rekord sang serbisyo publiko 
kag kapin pa sa mga sari-sari nga 
mga grupo sibil sa sosyedad para 
sa pagduso sang matuod nga me- 
dikal kag sosyal nga pagsabat sa 
Covid-19. 

Ang mga kongresista kag ila istap 
ang pwede man nga mag dihon pa 
sa pag dul-ong sang bisan anuman 
nga ayuda sa ikaayong lawas kag 
emerhensya nga mga kampanya sa 
produksyon sa pagkaon sa mga so- 
nang gerilya nga ginabitbit sang mga 
alyado nga organisasyon sang NDFP 
kag organo sang Pula nga politikal 
nga gahum.” suno kay Obrero. AP 


AN 

Mga OPENSIBA sang NPA-NEGROS sa UNA NGA KWARTO 


ENERO 10. GINREYD SANG ISA KA 
yunit sang Mount Cansermon Com- 
mand-New People's Army (MCC- 
NPA) ang balay ni Lorenzo Zayco 
Varela sa Brgy. Orong, Kabankalan 
City sa diin narekober ang anum 
ka matag-as kag manubo nga kali- 
bre sang armas, duha ka granada, 
madamu nga mga bala kag iban pa 
nga mga kagamitan pangmilitar. 
“Ginlunsar sang NPA ang ini nga pu- 
lis aksyon angot sang mga reklamo 
sang pumuluyo kag sa desisyon sang 
rebolusyonaryo nga korte sang pu- 
muluyo,” suno kay Juanito Magba- 
nua tigpamaba sang AGC-NPA. 


Enero 18. Ginharas sang mga katapu 
sang NPA sa idalum sang MCC ang 
naga-operasyon nga elemento sang 
94th IB sa Brgy. Bantolinao, Manjuy- 
od, Negros Oriental. Nag agum sang 
duha ka killed in action kag tatlo ka 
wounded in action ang militar. 


Enero 21. Nag-angkon sang 4 ka 
KIA kag madamuan nga pilason ang 


tropa sang militar kag Cafgu sa ida- 
lum sang 15th IB sang ila naka-engk- 
wentro ang yunit sang Armando Su- 
mayang Jr. Command-New People's 
Army (ASJC-NPA), alas 2:20 sang 
hapon sa Brgy. Camalandaan, Muni- 
sipalidad sang Cauayan. 


Pebrero 28. Nag-agum sang duha ka 
KIA kag apat ka WIA ang tropa sang 
94th IB matapos maka-engkwentro 
ang yunit sang Leonardo Panaligan 
Command-New People's Army (LPC- 
NPA), sa Sityo Agpapataw, Brgy. 
Binubuhan, Syudad sang Guihuln- 
gan. 


Marso 3. Gin-ambus sang yunit sang 
LPC-NPA ang sampung tropa sang 
62nd IB nga nagasakay sa isa ka trak 
alas 11:00 sang gab-i sa Sitio Com- 
pound, Brgy. Luz, Guihulngan. Nag- 
agum sang duha ka KIA kag apat ka 
WIA sa hanay sang tropa sang militar 
matapos nga ginpalopkan sang NPA 
gamit ang command detonated ex- 
plosive (CDX). AP 


Brutal nga pagpatay sa duha ka NPA, ginkondena 


MABASKOG NGA GINKONDENA 
sang Leonardo Panaligan Com- 
mand-New People's Army (LPC- 
NPA) ang brutal nga pagpatay sa 
duha ka katapu sang NPA sang mga 
tropa sang 94th Infantry Battalion 
Philippine Army (IBPA) matapos sang 
engkwentro sadtong Pebrero 28 sa 
Sitio Agpapataw, Brgy. Binubuhan, 
Guihulngan City. 

“Ang duha ka hangway ang ginda- 
kop matapos sang nasambit nga en- 
gkwentro kag sa pagkamatuod wala 
gid ini nagbato.” pagklaro ni Ka Ann 
Jacinto, tigpamaba sang LPC-NPA. 

“Ang 94th IB ang nagpamalibad 
nga i-release ang bangkay ni Ka Rido 
nga kung tani tuyo na subong nga 
ilubong sang iya nga pamilya bangod 
ang iya tudlo ang ginpang-utod kag 
ang iya bagkay ang tuman nga puno 
sang labhag, ang duha ang tuman 
gid nga ginpa-antus antis ginpang- 
tiro-patay sang adlaw matapos sila 
nga gindakop.” suno kay Jacinto. 

Dugang pa ni Jacinto nga kung 
ang NPA ang makadakop sang mga 


prisoners of war o POW ukon bisan 
sa panahon sang engkwentro nga 
ang soldado wala na sang kapasidad 
nga magbato, ang laye sa Interna- 
tional Humanitarian Law kag Com- 
prehensive Agreement on Respect of 
Human Rights and International Hu- 
manitarian Law ang strikto gid nga 
gina-uyatan. 

Tuman nga ginapakamalaut sang 
LPC-NPA ang mga tikang sang Phil- 
ippine Army sa wala untat nga pag- 
pamatay kag pwersahan kag malapa- 
nagon nga pagpasurender sang mga 
mangunguma sa diin matapos nga 
tiplangon sa pagsurender kag promi- 
sahan sang mga rewards wala gid ini 
sila sang may nabaton nga bisan ano. 

Sa katapusan, ginapaseguro sang 
mga reboluyonaryo nga hangaway 
nga sa bisan ano man nga himu-on 
sang reaksyunaryo nga gobyerno 
kag bisan ano pa ka pintas sang mga 
militar, ang pumuluyo padayon nga 
magasulong sang rebolusyonaryo 
nga paghimakas tubtob maangkon 
ang hustisya-sosyal. AP 


Pagpasidungog & Pulang Pagsaludo 
kay Kaupod Roselyn Jane Pelle 


MASAMI NA NGA MABATI-AN ANG ROSELYN JEAN PELLE COMMAND 
sa mga balita bilang siya ang pangalan sang Front Operational Command 
(FOC) sang New People's Army sa Norte nga bahin sa Isla sang Negros. Ma- 
sami nga nagapagwa sang mga pahayag ang RJPC, paagi sa tigpamaba sini 
nga si Cecille Estrella, angot sa masingki nga pagpanghimulos kag pasista 
nga kapintas nga ginabatyag sang masang anakbalhas sa mga hasyenda sa 
mga banwa kag syudad sang Northern Negros, subongman angot sa masin- 
gki nga paglunsar didto sang armado nga rebolusyon. 


Pero ngaa amu ina ang pangalan 
sang FOC sa Northern Negros? Sin-o 
bala si Roselyn Jean Pelle? 

Nabun-ag bilang isa ka anak sang 
mamumugon. Ang amay nagatraba- 
ho sa Negros Navigation bilang chief 
steward, ang iloy isa ka plain house- 
wife. Nagdaku si Kauban Roselyn Jane 
sa Brgy Banago, Bacolod City, isa 
ka lugar nga ang pumuluyo mayor- 
mente mga porter kag kargador sa 
dulungkaan sang de-pasahero nga 
barko, imol nga mangingisda kag 
imol nga tagasyudad. Nagtapos sa 
kurso nga secretarial sa Paglaum 
State College apang wala nakatraba- 
ho sa kurso nga iya natapusan. 

Bilang pamatan-on sadtong deka- 
da 70, nangin aktibo ini nga katapo 
sang Banago Youth Christian Orga- 
nization sa idalum sang pagdumala 
ni Fr. Allan Abadesco. Nakapamana 
kay Roberto “Boy” Marapo, isa ka 
kadre militar nga desaparecido. May 


apat sila ka anak. 

Ang sosyal kag pang-ekonomi- 
ya nga kondisyon, lapnagon nga 
kaimulon, demolisyon sang imol 
nga taga-syudad, manubo nga swel- 
do sang mga maumugon kag aktibo 
nga pagpasakop sa programa sang 
simbahan katoliko ang nagpamuklat 
sa panan-awan nga kinahanglan ang 
pagbag-o sang subong nga nagalun- 
tad nga mapiguson kag mahimus- 
lanon nga sistema sang pungsod 
Pilipnas nga mala-kolonyal kag ma- 
la-pyudal. Ang ultimo nga solusyon 
amo ang armadong rebolusyon. 

Angkon ang talento sa pagkan- 
ta nangin aktibo nga organisador 
sang grupo pangkultura sa idalum 
sang Teatro Pangkatilingban isa 
ka kultural nga grupo sang paman- 
tan-on sa Bacolod. Ang iya nga tal- 
ento ang lubos nga ginmaksimisa 
sa paglaragway sa matuod nga ka- 
himtangan sang sosyedad paagi sa 
pagtudlo sang kanta, pag-organisa 
sang mga forum kag mga group dis- 
cussion tubtob nagdesisyon ini nga 
maglubos panahon nga organisa- 
dor sang KAISAHAN , isa ka organ- 
isasyon sang imol nga taga-syudad, 
sang 1987. 

Bunga sang iya pagka-kompre- 
hensibo, nagtungod ini sang mga 
trabaho sa sari-sari nga organi- 
sasyon sang imol nga taga-syudad. 
Nangin organisador man siya sang 
mga unyon sang mamumugon kag 
nagbulig sa pagmobilisa sa ginlun- 
sar nga mga welgang bayan, mga 
aksyon masa, protesta kag transport 
strike sa panahon sang Diktadurang 
US-Marcos. 

Puno sang kapagsik kag entusyas- 
mo, nagdesisyon nga mag-upod sa 
iya bana nga na-una na nga naglubos 
panahon sa hukbo, nagdesisyon nga 

maglubos panahon nga magtungod 
sa hilikuton sa New People's Army. 
Nangin kabahin sya sa isa ka komite 
sang Partido nga sa panugud nagtu- 
kod sang isa ka larangan gerilya sa 
sentral nga bahin sang Negros nga 
nagasakop sang mga banwa kag 
syudad sang Negros Occidental kag 
Negros Oriental. 

Nanguna siya sa pag-organisa sa 
masang mangunguma, kababai- 
han, pamatan-on, kag sa kontra 
pyudal nga paghimakas sang ma- 
ngunguma. Bisan sa mabudlay nga 
kahimtangan nga bilang isa ka iloy 
nga may apat ka kabataan kag sang 
masingki nga operasyon militar wala 
ini malingkang sa pag-atubang kag 
sa baylo nagpadayon sa pagtungud 
sang rebolusyonaryong hilikuton sa 
sulod sa yunit sang NPA. 

Sa una nga bahin sang dekada 
2000, , samtang nagahiwat sang pu- 
long upod sa iya koliktibo sa isa ka 
balay sa sakop sang Canlaon City, 
nareyd sang mersenaryo kag berdu- 
go nga AFP, napilasan kag sa baylo 
nga bulungon, ginpaantus kag sang 
ulihi gintiro tubtob nga mapatay. 

Bisan pa sa malip-ot nga pana- 
hon sa iya paglubos panahon nga 
pagsulod sa armadong rebolusyon, 
maisog niya nga gin-atubang ang 
maksimum nga sakripisyo nga amo 
ang paghalad sang iya bilidhon nga 
kabuhi. 

Ginpangibabaw una ang interes 
sang pumuluyo sang sa personal 
kag pamilya nga interes, nagser- 
bisyo para sa interes sang malapad 
nga pumuluyo nga wala naga-ulikid 
sang kaugalingon. Ini nga rebolusy- 
onarong espirito nga dapat hata- 
gan sang pagpasidungog kag dapat 
nga sundon sang tanan nga mga re- 
bolusyonaryo. 

Ang pagtaliwan ni kaupod Rose- 
lyn Jane Pelle naghatag sa aton sang 
bulawanon nga leksyon agud mapa- 
dayon ang wala pa matapos nga ar- 
madong rebolusyon. 

Buhi ka, Kaupod Roselyn Jane 
Pelle sa tagipusuon sang masang 
ginapigos kag ginahimuslan. Ang 
imo nga paghalad sang kabuhi na- 
pagkit sa rebolusyonaryong kasay- 
sayan, indi malipatan sang masang 
pigos kag nagaka-angay nga pa- 
sidunggan kag saluduhan.Pulang 
pagsaludo! AP 


MAYO: 2020 sasdiaapa aa NG BKA Wars nna 


“KUNG INDITUNGOD SA ORGANI- 
isasyon sang pumuluyo, indi kita pa- 
gkilalanon sang reaksyunaryo nga 
gobyerno bilang tawo.” 

Mga tinaga na masami mabati-an 
kay Azucena Garubat, isa sa mga 
biktima sang patu-patu nga kaso 
base sa gintanum nga ebidensya kag 
subong padayon nga naga-antus sa 
rehas sang ginlunsar ang madinu- 
gu-on nga Synchronized Enhanced 
Managing of Police Operation (SEM- 
PO) ukon “Oplan Sauron 2” sadtong 
Marso 30, 2019. 

Isa ka tuig matapos sini, nagapa- 
bilin nga idlas ang hustisya sa mga 
ginpamatay nga mangunguma kag 
padayon nga nagakitkit sang re- 
has ang katulad ni Azucena Avelino 
Garubat, 58 ang edad, isa ka man- 
gunguma, tumandok kag pumuluyo 
sang Sitio Carmen, Brgy. Panubigan, 
Syudad sang Canlaon. 

Ika-pito sa siyam ka mag-utod si 
Azucena. Duha sa mga kauturan 
sini nga sanday Edgardo kag Ismael 
Avelino ang naupod sa 14 ka mang- 
umguma ukon “Negros 14” nga bik- 
tima sang demonyo nga SEMPO 
sang militar kag pulis sa Canlaon, 
Sta Catalina kag Manjuyod. 

Kaangay sang mga normal kag or- 
dinaryo nga mga kabainhan si Azu- 
cena. Kilala siya sa ila lugar bilang isa 
ka mapinalanggaon nga asawa kag 
iloy sa iya nga pamilya. Mabinuligon 
siya sa iya mga kauturan. Gilayon 
siya nga nagahatag sang aksyon sa 
iya nga mga kaingod ukon komuni- 
dad sa panahon nga nagadangop ini 
sa ila para mangayo sang bulig ilabi 
na sa hambalanon sang paghimakas 
sang kinamatarung sa duta. 

Aktibo kag maisog nga ginatung- 
dan ni Azucena ang iya papel bilang 
katapu sang Nagkahiusang Mag-uu- 
ma sa Panubigan. Isa si Azucena sa 
nanguna sa pagdepensa sang ila 
kinamatarung sa pag-angkon sang 
duta bilang mga benepersyaryo. 
Isganan niya ini nga gin-atubang, 
upod sang masobra 200 ka mga mi- 
yembro sini, ang mga pyudal kag 
pasista nga pagpang-atake sang 
dispotiko nga agalon mayduta sa ila. 
Gani, madinalag-on nila nga na ang- 
kon ang duta nga ila ginahimakasan 
sa diin kolektibo nila ini nga ginpa- 
kigbato. 


Isganan nga Kababainhan 
sa Likod sang Mga Rehas 


Ang kaisog ni Azucena sa pag- 
tib-ong sang paghimakas kag pag- 


dampig sa kinamatarung sang 
pumuluyo ang hugot gid niya nga 
ginapangabuhi. Gani indi na bag-o 
sa aton kung ngaa isa si Azucena 
sa madamo nga mga mangunguma 
nga nangin target sang sining map- 
intas nga rehimeng US-Duterte. 

Sumugod sang ginpa-idalum sa 
Negros ang Memoramdum Order 
32 kag ang implementasyon sang 
National Task Force to End Local 
Communist Armed Conflict, ibayong 
tumindi ang sistematiko nga pag- 
pang-atake, crackdown, masaker 
kag extra-hudisyal nga pagpamatay 
sa hanay sang mga mangunguma, 
aktibista kag mga tigdampig sang 
tawhanon nga kinamatarung. 

Sa subong naglab-ot na sa maso- 
bra 100 ang nangin detenidong poli- 
tikal sa Isla sa diin isa si Azucena sa 
masobra 20 ka mga kababainhan 
nga naga-antus sa pi-ot nga kahim- 
tangan sa prisohan. 


Sa panahon subong sang Covid-19, 
bungot kag matig-a ang tagipusu-on 
ni Duterte sa panawagan para hila- 
wayon ang tanan nga detenidong 
politikal sa makatawo ukon humani- 
tarian nga basehan. 

Apang ang apat ka pamusod 
sang presohan kag ang mga rehas 
ang indi makapugong sa kay Azu- 
cena kag sa madamo pa nga mili- 
tante kag palaban nga kababain- 
han nga iduso ang tawhanon nga 
kinamatarung sang katawhan. 

Padayon nga magadamo ang 
mga isganan nga kababainhan 
pareho ni Azucena nga magapa- 
nindugan kag magahimakas agud 
hilwayon ang pungsod nga madu- 
gay na nga naga-id sa mapiguson 
kag mapang-ulipon nga sistema 
sang malakolonyal kag malapy- 
udal. Determinado sila sa pagtu- 
ga sang kasaysayan bangod indi 
mangin hilway ang katilingban 
mintras indi mahilway ang mga ka- 
babainhan! AP 


(Kadungan sang pagselebrar sa ika-51 nga tuig sang New Peoples Army, ginhiwat man ang 
madinalag-on nga paglunsar sang ISPADING, ang pamantalaang kultural sang rebolusyonary- 


ong kalihukan sa Negros. Kabahin sa ini nga aktibidad ang pagbasa sang rebyu ka libro nga 


gindul-ong ni Kasamang) 


ANG ISPADING ISA GID KA DAKU NGA KADALAG-AN SANG MGA RE- 
bolusyonaryo kag masa sang isla sang Negros! Puno sang inspirasyon ang 
ISPADING nga may madamo nga ambahanon, sanaysay, komposo, tula, 
drowing kag iban pa nga kultural nga kontribusyon halin sa kabuhi kag pa- 
ghimakas sang masa. Ang ISPADING isa ka mabaskug kag epektibo gid nga 
“hinagiban kultural” sa paghimakas sang masa, rebolusyonaryong pwersa sa 
isla sang Negros sa idahlum sang liderato sang Partido Komunista sang Pili- 
pinas, Marxismo, Leninismo, Maoismo (PKP-MLM). 


Sa sugod pa lang sang ISPADING 
2020, gina taga-an na sang pina- 
ka-importante ang pundasyon sang 
kasaysayan sang masa sang isla sa 
Negros. 

“Kitang mga Negrosanon may 
manggad nga nalubong/Ang aton 
kasaysayan aton tukibon/Aton gina- 
panubli ang kaalam kag kabakud/Nga 
ginbilin sa aton ni Datu Manabog/ 
Aton man ginapanunbli ang dungga- 
non nga kaisog/Nga ginbilin sa aton 
ni Papa Isio/Kitang mga anak, apo ni 
Lapu-lapu/Dugo ta, dugo ni Andres 


at 


Bonifacio/Maisog, tiganan, isa ka re- 
bolusyonaryo.” 

Sa ambahanon, Ngaa?, maba- 
skug kaayo ang pagpakita nga sa 
tunga sang pagpamigos, ang solusy- 
on ara sa masa nga nagahiliusa: 

“Ngaa nagsubong na sini ang aton 
kahimtangan/Diin na o diin na! Ang 
aton kaluwasan/Indi magdula sang 
pagsalig/Kay diri man lang sa aton 
ang gahum/Kon maghiusa lang may 
gahum.” 

Halin sa pagpadala sang Partido 
kay Ka Apolinario “Boy Gat” Gat- 
maitan sadtong 1969 hasta subong 
2020, madamo ang na-agyan sang 
rebolusyonaryong pwersa kag masa 
sa isla sang Negros. 

Ang aksyon militar nga ginhiwat 
ni Ka Boy Gat na paslawan tungod 
kay wala pa natukod ang baseng 
masa. Sang Enero 1973 gintukod 
sang Rehiyonal nga Komite sang 
Western Visayas ang SNPS, Special 

Negros Party Secretariat, nga ginpa- 
munuan ni Ka Pendong (Edmundo 
Legislador). 

Sang Abril 1973, ginpadala sang 
SNPS ang magagmay nga teams 
para mag-oranizar sang organizing 
committees sa Sur sang Negros. 
May masa nga mga mangungu- 
ma setler nga naging aktibo sa pa- 
kig-away sa mga landgrabber. Did- 
to nagkadto ang mga organizing 
teams sang SNPS. 

Sa isa ka miting sang mga organ- 
isadong masa, ginpamangkot ang 
organizing teams, “Kamo mga FFF 
(Federation of Free Farmers), reporm- 
ista nga orgnisasyon?" Ang sabat 
sang mga kaupod: “Indi. Kami mga 
NPA!" 

Ginpanghakos sila sang masa: 
“Dugay na namon kamo ginapana- 
mkon!” Didto nagsugud ang orga- 
nizing committees nga naging binhi 
sang Bagong Hangaway Banwa sa 
isla sang Negros. 

Tungud sang madamo nga setler 
mangunguma sa sur sang Negros 
Occidental kag sa Negros Oriental 
nakig-away sa madamo nga land- 
grabber, gin-organisa sila sang Par- 
tido. Sila, mga setler mangunguma, 
naging masa nga kontra-pyudal kag 
ang iban anti-US imperyalista. 

Daku ang impresyon sa akon, ang 
ginsulat ni Kris Montanez, Toto, 
nahanungud sa paghimakas sang 
mga mumumugon sa Kabankalan 
kontra kay despotiko nga agalon 
mayduta, Mongleon (Mayor Sola). 
Si Kris Montanez si Kasamang Gel- 
acio Guillermo (1940-2019) nga 
nagkadto sa Negros sang dekada 
80 para maka integrasyon sa Hukbo 
kag masa. Gusto niyang manaliksik 
nahanungod sa makamasa, maka- 
bayan kag syentipikong sining kag 
panitikan. 


“Tspading...,” sundan sa pahina 9 


ISPADING: Hinganiban 
sang Rebolusyong 
Pangkultura 


KA Lurs JALANDONI 


I-download ang PDF na kopya ng ISPADING 
2020 sa angpaghimakas.wordpress.com. 

Ining detalyado gid nga sanaysay 
niya nagapakita sang terible gid nga 
pagkadespotiko ni Mongleon kag 
paano nagbato ang mga mamumu- 
gon upod sang NPA kag mga un- 
yonista kag iban pa. 

Ang rebolusyonaryong pwersa 
kag masa sa Negros naka-agum 
sang mga importante nga kada- 
lag-an. Suno sa ISPADING, sang 
1981-88, naglapad na ang mga la- 
rangan gerilya sa bilog nga isla sang 
naglab-ot sa pito ka distrito nga 2/3 
sang kadutaan sang isla nga may 
800 ka barangay. Subong man, na- 
ga-angtanay na ang mga larangang 
gerilya kag baseng partisano sa pal- 

ibot sang Bacolod. Ang southwest 
sini nga panahon natalana bilang 
main front sa rehiyon nga may tatlo 
ka magtambihanay nga larangan. 

Tungud sang sayop nga linya kan- 
day Tabara, nga insurrectional kag 
pagpormar sa indi panahon sang 
mga dalagku nga pormasyon sang 
NPA, kag sa pag-atake sang rehimen 
Aquino sa Oplan Thunderbolt, daku 
ang halit sa rebolusyonaryong pwer- 
sa sa Negros. 

Sang 1992 ginsugdan sang lid- 
erato sang PKP-MLM ang Ikadu- 
hang Movimientong Panadlung nga 
nangin madinalag-on tubtub 1998. 

Nakabangon ang  rebolusyo- 
naryong pwersa kag nakapatindog 
sang lima ka prente sang gerilya sa 
idalum sang Apolinario Gatmaitan 
Command, Negros Island. 

Sang 2016, ang Komite Sentral 
sang Partido naghiwat sang Ikaduha 
nga Kongreso kag nag-umpisa sang 
Ikatlong Movimientong Panadlong 
nga nakatutuk sa pag-kontra sa 
Konserbatismo, ining konserbatis- 
mo sa politika kag militar. 

Ining kampanya nga ginasulong 
sang Ikaduhang Kongreso sang Par- 
tido nakatutuk sa paghiwat sang 
mga opensiba tactical para ma- 
ka-conpiskar sang mga armas sang 
inimigo. Ginatinguha nga halin sa 
estado nga sa tunga-tunga sang 
depensiba stratehiko, maka lab-ot 
sa abanse nga estado sang strate- 
hikong depensiba. Pagkatapos sini, 
sigehon pa gid para malab-ot ang 


stratehiko nga pagka-pareho (stra- 
tegic stalemate). 

Sa amo ni nga ti-on, nagapa- 
kig-away ang rebolusyonaryong 
pwersa kag masa sang isla sa Negros 
kontra sa mga atake sang US-Duter- 
te nga rehimen. Gina-usar sang mga 
militar ni Duterte ang EO 7o, NTF- 
ELCAC kag Oplan Sauron 1 kag 2. 
Ang Dyornal ni Kaupod Steph naga 
exposar sang Oplan Sauron 1 kag 2. 
Ang Ambahanon, Singgit Namon 
Hustisya ni Ka Freno para sa mga 
biktima sang Oplan Sauron. 

Sige man gihapon ang pagbato 
sang masa kag NPA paagi sa mga 
taktikal nga mga opensiba. 

Ang ginsuguran ni Kaupod Boy- 
gat nga paghimakas sang masa 
kag rebolusyonaryong pwersa, ang 
PKP-MLM, ang NPA ang Nagahi- 
lugyon nga Demokratikong Pwersa 
sa Pungsod (NDFP), suno sang gina- 
panubli nga kaalam kag kabakud ni 
Datu Manabog kag ni Papa Isio, ang 
inspiracion ni Lapu-lapu kag Andres 
Bonifacio, naga sige gid gihapon 
sang Demokratikong Pungsodnon 
nga Rebolusyon! 

Mga mahal nga kaupod sa isla 
sang Negros, mabaskug gid nga 
rebolusyonaryong pagtamyaw sa 
daku nga kadalag-an sa pagpublikar 
sang ISPADING 2020! Palihog nga 
magpa-abot kamo sang mga balita 
sang paghimakas nga rebolusyo- 
naryo sa Negros. Malapit sa akon 
tagipuso-on ang masa kag rebolusy- 
onaryong pwersa sa Negros. AP 

Pinaka-una nga rehiyunal 
nga komperensya sa edukasyon, 


MADINALAG-ON NGA NAHIWAT 
ang pinaka-una nga rehiyunal nga 
komperensya sa edukasyon sang 
Partido diri sa Negros sini nga una 
nga kwarto sang 2020. 

Gintambonganini sang humigit-ku- 
mulang 30 ka kadre pang-edukasyon 
halin sa nagkalain-lain nga laran- 
gan gerilya, istap pang-organo kag 
mangin halin sa demokratiko nga 
kahublagan sa syudadodiri sa isla nga 
nagbahin sang ila mga inagihan kag 
eksperyensya sa larangan sang edu- 
kasyon. 

Ang isa sa pinakayabe nga hiliku- 
ton sang Partido sa paglab-ot sa mga 
hangkat kag panawagan nga amo 
ang paghatag tum-ok kag pursigido 
nga pagduso sa pagtuon sang tat- 


ginlunsar 


lo ka lebel nga kurso sang Partido 
upod sa pagpabuylog man sa edu- 
kasyon sang masa ukon Pambansa 
Demokratikong Paaralan (PADEPA). 

Tigayon nga napapana-ug ang 
mga programa kaangot sa pagtukod 
sa lain-lain nga lebel sang Pulang 
eskwelahan nga yabe bilang mak- 
inarya sa pagsulbar sa mga prob- 
lema kaangot sa hilikutong edu- 
kasyon partikular sa backlog sa tatlo 
ka lebel nga kurso sa Partido. 


Makabig nga makasaysayan ang 
nasambit nga aktibidad sa diin 
nangin kabahin sa pagsug-alaw sa 
ika-51 nga anibersaryo sang Parti- 
do Komunista ng Pilipinas subong 
man sa ika-51 nga anibersaryo sang 
Bagong Hukbong Bayan. 

Matawhay kag malampuson nga 
natapos ang lima ka adlaw nga 
komperensya sa pihak sang wa- 
la-tuo nga mga report sang oper- 
sayon militar. AP 


“Alagaran...,” mula sa pahina 3 


pumuluyo ang ginhatagan sang ser- 
bisyo medikal sa sulod lamang sang 
isa ka adlaw. 

Nahibalu-an nila ang kampanya 
para sa pang-emerhinsya nga pro- 
duksyon sa pagkaon nga ginasulong 
sang mga rebolusyonaryo nga mga 
asosasyon mangunguma kag sang 
NPA antis pa man mapilitan ang De- 
partment of Agriculture nga aku-on 
ang nagapadulong nga isa ka pung- 
sodnon nga kakulang sang pagkaon 
tungod sang Covid. 

Nahibalu-an nila ang impor- 
tante nga panugyan nga ginahatag 
sang NPA kag sang mga grupo sa 
propaganda kag naga-organisa sa 
mga imol nga pumuluyo kung paa- 
no epektibo kag sa organisado nga 
pamaagi maduso ang ila kinamata- 
rung nga makabaton halin sa mga 
programa pang-ekonomiya nga 
ayuda, ibutang pa nga indi insaktu- 
han ang mga budget nga ini, atrasa- 
do kag puno sang korapsyon. 

Nahibalu-an nila nga para maha- 
tagan sang tikang kag tum-ok sang 
NPA ang kampanyang masa para sa 
pag-atubang sang Covid-19, kinah- 
anglan sang CPP sa isa ka panahon, 
halin Marso 26 tubtob Abril 30, nga 
magdeklara sang unilateral cease- 
fire, sa pihak sang padayon nga op- 
erasyon militar sang AFP bisan sa 
panahon nga may ginasunod man 
ini nga kaugalingon nga ceasefire. 

Katungdanan sang Partido, Huk- 
bo kag bilog nga rebolusyonaryo 
nga kahublagan sa Negros nga ma- 
dasig nga palaparon kag dugang 
nga papagsikon ang nahambal na 
nga panugod nga mga pagtinguha 
nga ini sa pagsulong sang kahublag- 
an masa para sa ikaayong lawas, 
pangabuhi-an kag kinamatarung 
sang pumuluyo. 

Padayon naton nga isulong ang 
kahublagan masa para sa malapna- 
gon kag komprehensibo nga pagpu- 
gong sa katalagman sang Covid-19 
sa ikaayong lawas. 

Padayon naton nga ilunsar ang 
mga paghimakas kag kampanya ba- 
tok sa dislokasyon sa pangabuhian 
sang malapad nga pumuluyo. 


AN 


Ha Paghimakas -- 


Bisan pa man napapanaog na halin 
sa enhanced community quarantine 
pakadto sa general community quar- 
antine ang kategorya sang kwaranti- 
na sa Negros, wala labot sa Bacolod 
City, padayon nga mabatyagan sang 
pumuluyo ang mabaskog nga halit sa 
pangabuhi-an. Nagapabilin pa sa gi- 
hapon ang mga restriksyon samtang 
nalubong ang pangkabilugan nga 
ekonomiya sa tuman nga krisis, ka- 
kulang sang trabaho kag produkto, 
tuman ka nubo nga sweldo kag tuyo 
nga pagsaka sang presyo sang mga 
balaklon. 

Labaw sa tanan, pasulod na ang ti- 
empo muerto. Bisan pa man nga kada 
tuig ini nga gina-antus sang mga ma- 
ngunguma kag mamumugon sa uma 
kag sa katubhan ang tigkiriwi sa Isla 
sang Negros sa amu ni nga mga binu- 
lan, ma-abtan sang tiempo muerto 
2020 ang masa nga nagabungkal sa 
isa ka panahon nga mas malala kump- 
ara sa mga nag-agi nga mga tinu-ig. 

Isahon naton ang malapad nga pu- 
muluyo sa pagpamatuk sa lockdown 
kag ang nagalala nga kapintas sang 
militar kag pulis sa ginakabig nga 
mga pumuluyo nga “pasaway” kuno 
sa curfew, checkpoint kag iban pa 
nga mapiguson nga mga patakaran. 
Itukod kag palaparon ang likom nga 
kahublagan subong man ang pinka- 
malapad nga nagahili-ugon nga 
prente para sa ubos kusog nga pagba- 
to kag pagpaslaw sa nagaluntad nga 
paghari militar sa bilog nga pungsod 
nga nagatabon sang emerhensyang 
Covid kag bisan wala pa sang pormal 
nga deklarasyon si Duterte sang mar- 
tial law sa bilog nga pungsod. 

Hingalitan naton ang subong nga 
pinasahi nga sitwasyon para ipaklaro 
sa pumuluyo ang kriminal nga kapa- 
bayaan, kapalpakan kag pasista nga 
tiraniya ni Duterte sa panahon sang 
pandemya nga Covid-19, kag ang ka- 
hustuhon sang kag ang hinanali nga 
kinahanglanon para sa pagsulong 
sang malapad nga kahublagan sang 
pumuluyo agud palayason ang iya 
nga rehimen. 

Malaparan naton sila nga lab-oton 
kag mobilisahon para sa sari-sari pa 
kag nagadako nga paghulag sang 
pumuluyo nga ginasaligan naton nga 

magsindi kag ginakinahanglan sa 
panahon nga madasig nga nagata- 
lum, nagabagusbos kag nangin pabor 
ang sitwasyon pakadto sa pagbuylo 
sang kahublagan sang pumuluyo nga 
magapatalsik kay Duterte. 

Sa terible nga panahon pareho sini 
man mas nahangpan sang masa sang 
pumuluyo ang garuk sa kaibuturan 
sang nagahari nga sistema sang mal- 
akolonyal kag malapyudal kag ang 
kahustuhon sang kag ang makasay- 
sayan nga kakinahanglanon para sa 
demokratiko nga rebolusyon sang 
banwa paagi sa pangmalawigon nga 
inaway banwa. 

Sa tunga sang nagapi-ot nga ka- 
himtangan, siguraduhon naton ang 
pinakamataas nga inisyatiba, pleksib- 
ilidad kag kahandaon sa sakripisyo sa 
pagtungod sa mga hilikuton samtang 
padayon nga ginapalapad kag gina- 
pabakod ang baseng masa, nagatu- 
kod sang bag-o nga mga yunit sang 
hukbo kag milisya sang banwa kag 
nagarekrut sang nagadako nga mga 
katapuan sang Partido. 

Sa pagtapos sang unilateral 
ceasefire sadtong Abril 30, katung- 
danan sang NPA nga maglunsad ng 
mga taktikal nga opensiba. Agud 
paslawon ang todo-larga nga kon- 
trarebolusyonaryo nga gyera sang 
rehimen US-Duterte, pataason ang 
kumpyansa sang pumuluyo sa pag- 
bato, pabaskugon ang armado nga 
pwersa sang rebolusyon kag mag- 
ani sang mga kadalag-an para sa re- 
bolusyonaryo nga kahublagan kag 
pumuluyo. Indi desaysibo nga mat- 
apna kag mapaslaw ang pasista nga 
terror kag kontrarebolusyonaryo nga 
gyera sang rehimen US-Duterte kung 
wala sang malapnagon kag masingki 
nga gerilyang pagpakig-away kadun- 
gan sang malaparan nga mga paghi- 
makas masa. 

Kinahanglan nga ipadayon nga 
isahon kag pabaskugon ang Partido 
sa ideolohiya, pulitika kag organ- 
isasyon agud magserbi nga ubod 
sang tanan nga pagtinguha nga ini 
kag pamunu-an kag anguton ang sa- 
ri-sari nga pwersa kag paghimakas, 
sa patag sang armado kag indi-ar- 
mado, iligal, malaligal kag legal sa 
kaumhan kag kasyudaran. AP 

AN 


Ha. Paghimakas 


Mga medical training 
madinalag-on nga natigayon 


ANTES PA NAGLUPOK ANG KRISIS COVID-19 SA PILIPINAS, NAG- 
MAdinalag-on nga nahiwat ang duha ka batch sang medikal nga pa- 
ghanas sang Bagong Hukbong Bayan sa Isla sang Negros sa unang 


kwarto sang 2020. 


Ini nga paghanas kabahin sa pag- 
pa-uswag sang ikasarang sang mga 
hukbo sa patag sang pagpamulong 
agud matungdan ang problima sa 
ika-ayong sang mga hukbo kag sang 
pumuluyo. 

Sa kaumhan kag kabukiran ang 
serbisyo sosyal nga dapat tungdan 
sang reaksyonaryong gobyreno para 
sa pumuluyo ila na ini nga napaba- 
yaan. Daku ang pondo sang reaksy- 


inaryong gobyreno para diri apang 
nagakadto lang sa bulsa sang mga 
burukratiko nga mga opisyal sang 
reaksyonaryong gobyerno kag kon 
may ara gid man, sensilyo nalang 
ang nagalab-ot sa pumuluyo. 

Bilang hangaway sang pumu- 
luyo, ang Pulang Hukbo may 
katungdanan sa pagtungod sa 
problima sa ika-ayong lawas sang 
pumuluyo gani kinahanglan nga 


may nagaka-igo nga ihibalo ang 
aton nga mga Pulang hangaway 
agud epiktibo nga matungdan ang 
ini hilikuton. 

Ang ini nga paghanas nagalakip 
sang, Pagtuon sa Acupuncture, Den- 
tal Health, Minor Operation, Mental 
Health, Combat First Aid kag pagti- 
gayon sang medical check up sa mga 
hukbo. Ini gintambungan sang 43 
ka medical officer sang tagsa ka por- 
masyon sang NPA. 

Ining madinalag-on nga paghanas 
natigayon bangud sa bulig sang pu- 
muluyo nga sa pihak sang masingki 
nga operasyon militar nga ginalun- 
sar sang pasistang rehimen, wala 
sang dalagku nga problima nga na- 
sumalang tubtob matapos ang mga 
paghanas. AP 

Libu-libo ka pumuluyo 
ang naserbisyuhan 
sang mga klinikang bayan 


MAS O MENOS DALAWA KA LIBO NGA MGA PUMULUYO ANG 
tigayon nga naserbisyuhan medikal paagi sa klinikang bayan nga ginlunsar 
sang yunit sang New People's Army (NPA) sa idalum sang Leonardo Panaligan 
Command (LPC) bilang sabat sa panawagan sang Communist Party of the 
Philippines sa pagbulig tapna sa paglapta sang makamamatay nga Corona 


Virus Disease 2019 (Covid-19). 


Ginhiwat ini kadungan sa ika- 
51 nga anibersaryo sang pagka- 
pundar sang NPA sa diin ginpar- 
tisiparan sang mga Brgy. Health 
Committee sang mga rebolusyo- 
naryong mga baryo. 

Nakigbahin man bilang mga 
volunteer ang mga katapo sang 
Samahan ng Kabataang Maka- 
bayan o kun KM kag Malayang 
Kilusang Bagong Kababaihan o 
kun MAKIBAKA. 

Sa ini nga aktibidad, nagtigay- 
on sang medical check-up kag 
naghatag sang mga na proseso 
nga herbal nga bulong para sa 
hilanat, ubo, sip-on nga ang mga 
sintoma sang COVID19 kag nag 
panagtag man sang libre nga vi- 
taminS para sa pagpabakod sang 
resistensya nga makaaway sa 
sakit. 

Subong man, naghiwat man 
ang iban pa nga yunit sang NPA 
sa Isla sa idalum sang Apolinario 
Gatmaitan Command sang mga 
information drive angot sa katin- 
lo kag sanitasyon kag treyning 
sa paghimo sang mga herbal nga 
bulong. 

May ara man kampanya sa 
produksyon sa pagkaon sa mga 
baryo nga sakop sang ila gina- 
hulagan bilang sabat sa krisis sa 
ekonomiya kag ikaayong lawas 
nga gina-atubang sang mga pu- 
muluyo. AP 


Ano ang Covid-19? 


Ang coronavirus disease 2019 (Covid-19) 
ang isa ka kakalalatun nga balati-an nga 
ginbunga sang isa ka klasi sang corona- 
Virus (CoV). 


Ang tipo sang virus nga nagtuga sang 
Covid-19 ang napasa sa tawo halin sa 
sapat. 


Ang una nga kaso narekord sa Wuhan, 
China kag nareport sa World Health Or- 
ganization sadtong Disyembre 31, 2019. 


Wala pa sang nadiskobre nga bulong 
batok sa Covid-19 sa pihak sang madasig 
nga paglapta sini sa bilog kalibutan. 


Mga sintomas sang impeksyon: 
Prinsipal: ubo; hilanat, pagpangluya. 


Sekondaryo: ginalupot, sakit sa ulo; 
pag-sakit sang tutunlan. 


Sa mas malala nga kaso, pwede ini nga 
magtuga sang pulmonya, sakit sa bato, 
kag mahimo mapatay 


Pwede nga yara na ini sa lawas sa 2-14 
ka adlaw antes magtuhaw ang palatan- 
daan. May pasyente nga positibo sa 
balati-an pero wala sang palatandaan. 


Paano ini makalaton? 


Ang Covid-19 ang pwede maglapta sang 
tawo-sa-tawo paagi sa mga agsik halin 
sa ilong ukon bibig kung naga-ubo ukon 
nagabuga ang tawo nga may balati-an. 
Ang mga agsik na ini ang nagatulo 

sa mga butang sa palibot sang may 
balati-an. Malatnan ang iban nga tawo 
kung kapyutan ang mga butang nga ini, 
dayon tandugon ang ila nga mata, ilong 
ukon bibig. Malatnan man ang iban nga 
tawo kung makuha nila ang mga agsik 
halin sa pag-ubo ukon pagbuga sang 
tawo nga may balati-an nga Covid-19. 
Amu ini ang rason kung ngaa may isa ka 
metro nga distansya sa mga tawo nga 
may balati-an. 

Mga panawagan sang Partido 
1. Sa demokratiko nga pwersa: 


e magbalay sang isa ka humanitarian 
nga nagahiliugyon nga prente para 
maghatag sang pinakamalapad nga su- 
portas ang pumuluyo batok sa Covid-19. 
e itukod ang mga komite sang ikaayong 
lawas sa pakturyahan kag komunidad. 


2. Sa tanan nga mga negosyo, inter- 
nasyunal nga mga ahensya kag humani- 
tarian nga organisasyon: 


e maghatag sang tanan nga porma sang 
suporta upod na ang sang face mask, 
alkohol kag kagamitan pang-eksamin 


3. Sa mga nars kag doktor, mga 
propesyunal kag health workers: 


e pabaskugon ang ila organisasyon 

e ipaseguro ang ila kaayuhan samtang sila 
yara sa unahan sang pagbato sa Covid-19 
e dugang nga alokasyon para sa pam- 
publiko nga ikaayong lawas 

e pamatukan ang patakaran sang estado 
nga suporta sa serbisyo para sa ganan- 
sya kag turismo nga medikal. 

e pabaskugon ang pampubliko nga ospi- 
tal kag untaton ang komersyalisasyon. 

e pabaskugon ang siyentipiko nga 
pagsiyasat para mapauswag ang mga 
kagamitan pang-eksamin, kag bakuna 
kag antiviral. 

e mag-angkon sang mas madalom nga 
pag-tuon kag ihibalo sa Covid-19 kag 
iban pa nga mga bag-o nga balati-an 


Mga dapat buhaton sang NPA 


1. Alalayan ang pumuluyo kag ang ila 
mga komite sa ikaayong lawas sa kam- 
panya para sa pagpahulag sang masa 
batok sa Covid-19. 


2. Giyahan ang mga lokal nga komite sa 
ikaayong lawas sa pagbalay sang plano 
sa kolektibo nga pagsolbar. 


3. Magbulig sa mga kampanya sa 
kahimsog kag pagpanglimpyo sa mga 
baryo sa mga erya nga nasakupan. 


Mga dapat buhaton sang gubyer- 
no sang pumuluyo 


1. Paandaron kag pabaskugon ang 
mga nagaluntad nga mga komite sang 
ikaayong lawas sa mga baryo 


2. Maglunsar sang mga pagtuon bahin 
sa Covid-19 


3. Ikampanya ang sanitasyon kag pag- 
panglimpyo sang komunidad 


4. Kombinsihon sa personal na ka- 
limpyo 


5. Ipatuman ang libre nga pagpanagtag 
sang mga face mask, alkohol,habo kag 
mga pangtinlo 


6. Maghimo sang mga face mask gamit 
ang mga alternatibo nga materyales. 


7. Magpalapnag sang mga tanom nga 
bulong nga pagpabaskog sang resis- 
tensya batok sa mga sintomas sang 
Covid-19 


8. Hatagan sang ispesyal nga pag-ati- 
pan angmga tigulang kag nagabusong 


9. Siguruhon nga may makuhaan ang 
mga pumuluyo sang malimpyo nga 
tubig 

10. Makig-angot sa nagkalain-lain nga 


mga organisasyon kag ahensya para 
matigayon ang mass testing 

